Jelaskan Wedharan dari Suket lulangan dalam bahasa jawa

Suket lulangan akèh ditemoni ing pinggir dalan, ara-ara, pinggir galengan sawah, lan kebon. Tethukulan iki kalebu tuwuhan monokotil. Dawa godhongé bisa nganti 15 cm kanthi dawa udakara 8 mm. Godhong ijo senger lan bentuké V. Kembang kasususun gunggung 3-8. Wiji werna soklat kaabangan nganti ireng. Dhèwèké tuwuh ing lemah dhataran cendhek nganti dhataran dhuwuré 2000 mèter sak dhuwuring samodra. Suket iki minangaka terna taunan sing bisa tuwuh nganti 0,5 mèter kanthi cepet. Ngembang ing sasi Juli nganti sasi Agustus, banjur wijiné mateng ing sasi Agustus-Oktober. Perangan saka tethukulan iki didhominasi werna ijo. Panyerbukan direwangi dening angin. Bisa tuwuh ing kahanan lemah apa waé kaya ta masir, liat, lan seneng ing lemah lembab. Tetanduran iki tuwuh ing tlatah tropis, subtropis nganti iklim sedhengan ing donya. Tethukulan iki bisa ditemoni ing Afrika, Asia, Australia lan Amèrikah utamané ing tlatah kang akèh sunar srengéngé.